Små (3-5 millimeter), nokså brede og flate løpebiller. Grunnfargen er noe metallglinsende, pronotum med lys ytterkant. Hodet er kort og bredt med store, rundet utstående fasettøyne, kjevene ikke forstørrede, antennene perlekjede-formede og omtrent så lange som hode + pronotum. Pronotum er mye bredere enn langt, sekskantet, forkanten bredt V-formet innskåret, med bredt avsatt, lys sidekant som har spredte, grove, uregelmssige punktgroper. Den midtre delen har er kort midtfure og påfallende, tverr-rynket skulptur. Dekkvingene er brede, litt rundede med noe urgelemessige punktrader og dessuten to rader av grove, børstebærende punktgroper.